# Remusat

Remusat (Rémuzat en francés) es una comuna occitana de Daufinat situaa dins lo departament de Droma e la region d'Auvèrnhe-Ròse-Aups, ancianament de Ròse-Aups.

## Toponimia
### Atestacions istoricas

Las atestacions istoricas donaas per Brun-Durand son Remusa, Remusatum et castrum de Remusaco (1251), castrum Remusati (1262), Ramusatum (1259), castrum Ramusati (1269), Remusacum (1334), capella de Remisaco (Sègle XIV), cura de Remusaco (1449), prioratus de Remusaco (1519), Remusac (1576).

### Atestacions occitanas

.Lo nom de la comuna es estat sistematicament ortografiat Remuzat en nòrma mistralenca per Joan-Loís Ramel, mentre que Frederic Mistral a ortografiat Remusat.
En nòrma classica, lo nom de comuna es estat ortografiat Remusat e Remusac dins la revista Pòrta d'Òc de l'IEO Ròse-Aups, e Remusat per Rogièr Pasturel.

### Etimologia

Bouvier pensa que lo toponim poiriá venir de l'occitan "remosat" , "remausat", que significa "sarrat, amassat". Lo nom Remusat poiriá alara far referéncia au fach que lo luòc es dins un espaci geografic estrech, entraucat.
Lo toponim poiriá venir tanben dau nom de familha gallo-roman Remutius.

### Realizacion fonetica e toponim occitan

Lo nom de la comuna es prononciat [ʀemyˈza]. La comuna es dins una zòna ont la prononciacion de l'oclusiva finala en -c s'es escafaa. Ensin, sus la basa de las atestacions istoricas en -acum/-aco e en -atum/-ati, las fòrmas Remusat e Remusac semblan legitimas. Tenent compte de la similitud de prononciacion entre Remusat e Remusac en occitan local, es dificil de far una chausiá entre las doas transcripcions. La fòrma Remusat essent la mai populara dins los usatges occitanistas, es aquesta qu'es prepausaa per validacion dins l'encastre dau projècte Openstreetmap-oc de la Comission Toponimica Occitana de l'IEO e dau trabalh de redaccion entamenat per l'IEO Auvèrnhe-Ròse-Aups d'un diccionari daus noms de comunas de Droma.

## Administracion

Lista deus cònsols successius :
| Periòde | Periòde | Identitat |
| 2008 | 2014 | Bernard Bailly |
| març de 2001 | 2008 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 332, totala: 336 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 600 | 514 | 616 | 655 | 688 | 697 | 681 | 715 | 732 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 706 | 725 | 680 | 641 | 641 | 616 | 595 | 550 | 555 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 507 | 528 | 517 | 507 | 430 | 421 | 404 | 337 | 317 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 288 | 301 | 332 | 364 | 364 | 283 | 309 | 313 | 317 325 |
| 2009 | 2010 |
| 319 327 | 329 336 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Droma

## Nòtas

* ↑ J.Brun-Durand, Dictionnaire topographique du département de la Drôme, Paris, Imprimerie nationale, 1891, p.299, https://gallica.bnf.fr/ark:/12148/bpt6k392934/f385.item
* ↑ JL.Ramel, Récits des Baronnies, Bibliothèque Pédagogique - Nyons, 2001, p.174, 182, 183, 195, 210, 212, 214
* ↑ JL.Ramel, Récits du pays de Rémuzat, Culture & langue d'oc, 2012, p.176
* ↑ JL.Ramel, De Mirabel à Piégon, Culture & langue d'oc, 2008, p.34 e 37
* ↑ F.Mistral, Lou Tresor dóu Felibrige, T.2, G-Z, Marcel Petit C.P.M., 1979, p.756, https://gallica.bnf.fr/ark:/12148/bpt6k7486f/f763.item
* ↑ Revista Pòrta d'Òc, No.17, IEO Ròse-Aups, 1980, p.13
* ↑ Revista Pòrta d'Òc, No.32, IEO Ròse-Aups, 1983, p.8
* ↑ Revista Pòrta d'Òc, No.28, IEO Ròse-Aups, 1982, p.19
* ↑ R.Pasturel, Lo camin deis Estèlas, EMCC, 2011, p.15, 39, 63 e 173
* ↑ JC.Bouvier, Noms de lieux du Dauphiné, Bonneton, 2002, p.204
* ↑ https://www.remuzat.fr/commune/histoire-de-remuzat/historique-2962
* ↑ JC.Bouvier, Les parlers provençaux de la Drôme, Librairie C.Klincksieck, Paris, 1976, p.288